Network Slovakia a Fórum pre verejné otázky

POZÝVAJÚ

pri príležitosti Dňa boja za slobodu a demokraciu

a v súvislosti s pôsobením sudcov súdov rôznych úrovní na Slovensku, ktorí pred rokom 1989 súdili ľudí v politických procesoch, a zo svojich činov doteraz nevyvodil morálnu sebareflexiu,

na občianske zhromaždenie za očistu súdnictva na Slovensku

vo štvrtok 17. novembra
pred budovou Najvyššieho súdu na Župnom námestí v Bratislave.

Cieľ: 
•	vyzvať slovenských sudcov na morálnu sebareflexiu,
•	vysloviť občiansku nedôveru sudcom, ktorí pred rokom 1989 dobrovoľne slúžili nespravodlivosti,
•	upozorniť spoločnosť na vážny problém, pretrvávajúci už 16 rokov po získaní slobody a rozhodnutí sa pre demokraciu.

Program:
•	12:00 – 12:05 – 	príhovor organizátorov a ich vyhlásenie za očistu súdnictva,
•	12:05 – 12:20 – 	čítanie ukážok z politických rozsudkov sudcov, ktorí sú dodnes vo
	funkciách,
•	12:20 – 12:25 – výzva organizátorov ministrovi spravodlivosti a Súdnej rade,
•	12:25 – 12:45 – vystúpenie hudobnej skupiny Kapucíni a príležitosť na rozhovory
	s prítomnými bývalými politickými väzňami a ďalšími kompetentnými
	účastníkmi.

Sprievodné iniciatívy:
•	list predsedovi Najvyššieho súdu Milanovi Karabínovi so žiadosťou o informáciu o stave súdneho procesu denníka SME so sudcom Haraldom Stiffelom, ktorý je momentálne v odvolacom konaní na Najvyššom súde,
•	list ministrovi spravodlivosti Danielovi Lipšicovi so žiadosťou o prípravu potrebnej právnej úpravy na zamedzenie činnosti sudcov, ktorí kolaboráciou s nespravodlivosťou stratili dôveru spoločnosti,
•	list Súdnej rade so žiadosťou o osobitnú výzvu adresovanú sudcom na Slovensku na morálnu sebareflexiu,
•	list predsedom parlamentných politických strán so žiadosťou o zaujatie postoja ku kauze Stiffel a podporu právnej úpravy na zamedzenie činnosti takýchto sudcov.